laion/Wikipedia-Exotic huggingface dataset:
דוארטה דה מנזש, המשנה למלך הודו

דום דוארטה דה מנזש (פורטוגזית: Duarte de Meneses;‏ 6 בדצמבר 1537 – 4 במאי 1588) היה מושל טנג'יר והמושל ה-30 של המושבות הפורטוגזיות בהודו והמשנה למלך ה-14 למלך הודו. מנזש נולד בטנג'יר למשפחת אצולה ששלטה כמעט ברצף על המושבה ופיקדה על הצבא הפורטוגזי שהיה מוצב שם. אב סבו, ז'ואאו דה מנזש, הרוזן הראשון מטרוקה משל על המושבה בשנים 1486–1489 וכן בשנים 1501–1508. סבו (בעל אותו שם) משל על טנג'יר בשנים 1508–1521 ו-1536–1539. אח סבו, אנריקה, משל בשנים 1521–1522. קרוב שאף הוא נקרא דוארטה דה מנזש (מאבורה) בשנים 1522–1533. אביו, ז'ואאו, שלט בין 1539–1546, דודו החוקי פדרו ב-1548–1550, דודו הבלתי חוקי, פרננדו ב-1533 וגם אחר כך היו מושלים מבני המשפחה כולל בנו, לואיס. דוארטה עצמו התמנה למושל ב-1574. ב-4 באוגוסט 1578, יצא מלך פורטוגל, סבשטיאו למסע צבאי בצפון אפריקה, אך צבאו הובס בקרב אל-קסר אל-כביר וסבשטיאו נעלם בזמן הקרב. מנזש לקח את הפיקוד על הצבא כאשר המלך נעלם, נפצע ונפל בעצמו בשבי. דוארטה עמד בראש צוות המשא ומתן על גובה כופר הנפש שישולם עבור כל האצילים הפורטוגזים שהיו בשבי והצליח להשיג תנאים נוחים. כאשר חזר לפורטוגל קיבל כהוקרה את תפקיד מושל אלגארבה ואת התואר רוזן טרוקה. ב-18 בפברואר 1584 מונה להיות המושל השלושים של הודו הפורטוגזית וקיבל את התואר המשנה (ה-14 במספר) למלך הודו (אחד מתאריו של מלך פורטוגל). היה גם האחראי על מקאו שבתקופתו קיבלה מעמד של עיר. עמד בקשר עם הדאימיו טויוטומי הידיושי ומכתב ששלח לטויוטומי נשמר עד היום. מנזש החזיק בתפקיד מושל הודו הפורטוגזית עד מותו ב-1588. מדיה וקבצים בנושא דוארטה דה מנזש, המשנה למלך הודו בוויקישיתוף
קרדינל (פירושונים)

האם התכוונתם ל... קרדינל – חשמן, איש כמורה בכיר בכנסייה הקתולית (דרגה אחת מתחת לאפיפיור) קרדינל (צבע) – גוון של צבע אדום; השם נגזר מצבע בגדי הקרדינלים בכנסייה בעלי חיים קרדינליים (Cardinalini) – שבט של ציפורי שיר ממשפחת הפרושיים; קרויים כך משום דמיון ציצת העורף שלהם לכובעי הקרדינלים קרדינל (סוג) – סוג טקסונומי של ציפורי שיר משבט הקרדינליים קרדינל צפוני – מין של ציפור שיר צפון–אמריקאית מהסוג קרדינל קרדינל (דג) (אנ') ("קרדינל טטרה") – מין של דג נוי ממשפחת החריתיים; קרוי כך עקב צבעו קרדינלי ערך מילוני בנושא קרדינלי, בוויקימילון (עיקרי, יסודי, רב חשיבות) מספר קרדינלי (מתמטיקה) – מספר המתאר גודל של קבוצה, כלומר כמה איברים נמצאים בה, ראו עוצמה (מתמטיקה)
טוקמק

האם התכוונתם ל... Tokmak: טוקמק (אוקראינה) – עיר במחוז זפוריז'יה שבאוקראינה. טוקמק (קירגיזסטן) (בקירגיזית: טוקמוק) - עיר במחוז צ'וי שבקירגיזסטן. טוקמק (אוזבקיסטן) (אנ') – עיר באוזבקיסטן, מדרום לימת אראל. Tokamak: טוקמאק – שיטת היתוך בכליאה מגנטית שפותחה ברוסיה. טוקמאק - דמות נבל משנית ביקום DC של חברת DC קומיקס.
אברהם ורנר

הרב אברהם ורנר (תר"נ, 1890 – תשל"ח, 1978) היה רבן של מושבות הגליל העליון, ולאחר מכן כיהן כרבה הראשון של נתניה. נולד בירושלים לרב שמחה בונם ורנר, דיין בעדה החרדית, שהיה בנו של הרב משה מנחם מנדל ורנר, מקים שכונת בתי ורנר בירושלים. אמו הייתה בתו של הרב יהודה לייב קסטלניץ, בן אחותו של האדמו"ר הראשון של חסידות סלונים הרב אברהם וינברג, בעל "יסוד העבודה". למד בישיבת תורת חיים. היה מקורב לרידב"ז והוסמך על ידו. הרידב"ז בחר בו כחתן לנכדתו, נחמה פייגה, בת בנו הרב משה בצלאל. לאחר נישואיו התגורר בצפת וסייע לישיבתו של הרידב"ז בעיר. כמו כן ניהל את התלמוד תורה האשכנזי בצפת. בשנת תרפ"ו (1926) התמנה לרבן של המושבות בגליל העליון, ומושבו היה בראש פינה. במשך שש שנים עסק בפיתוח וקידום ענייני הדת והחינוך הדתי במושבות האזור, היה בקשר עם נציגי הברון רוטשילד וכיהן כשליחו של הראי"ה קוק בעניינים שונים. בשנת תרצ"ב (1932) התמנה כרב בלורנס שבמדינת מסצ'וסטס, ארצות הברית. אחיו, הרב אשר זאב ורנר, כיהן אף הוא כרב בארצות הברית באותה תקופה. בשנת תרצ"ד (1934) שב לארץ ישראל והתמנה כרבה של נתניה, שנוסדה חמש שנים לפני כן. באותה שנה שב גם אחיו, הרב אשר זאב, מארצות הברית והתמנה לרב הקהילה החרדית בטבריה. הרב ורנר כיהן ברבנות עשרות שנים. הוא הקים את התשתית הרוחנית והדתית בנתניה וייסד בה מוסדות דת שכללו בתי ספר, ישיבה, כולל אברכים ורשת שיעורי תורה. בתחילת שנות ה-50, לאחר שהוקמה מועצה דתית בנתניה, סירב הרב ורנר להיות כפוף למועצה הדתית. לאחר שכל ניסיונות הרבנות הראשית לשכנע את הרב ורנר לפעול תחת המועצה הדתית נכשלו, הם הודיעו ביוני 1957 שהוא אינו מוסמך לרשום נישואין. בשנת 1960, מונה הרב משה לוין לרב הראשי האשכנזי של נתניה על ידי הרב יצחק נסים. הרב ורנר המשיך להופיע בעיתונות כ"רבה של נתניה" במקביל למתן כינוי זה לרב לוין. עם השנים הוכר הרב לוין כרב העיר האשכנזי והרב ורנר הוזכר בעיתונות בלא תואר. בשנת תשל"ג נפטרה אשתו, והיא בגיל 80. הרב ורנר נבחר ל'יקיר נתניה'. לאחר פטירתו (בשנת תשל"ח), נקרא אחד מהרחובות בעיר על שמו. בנו, שלמה זאב, שימש כעוזרו הקרוב של אביו בענייני הדת בנתניה. נפטר בשנת תשכ"ט בתו, שושנה, נישאה לרב אליעזר יהודה ולדנברג http://hebrewbooks.org/pagefeed/hebrewbooks_org_14510_5.pdf ציץ אליעזר כרך י"א, בהספדו על חותנתו חגיגת מילואים לכ' הרב אברהם ורנר, דואר היום, 4 בנובמבר 1926 מתולה, דואר היום, 28 במאי 1930 נתניה, דואר היום, 19 באוגוסט 1935 יהושע ביצור, הרב המורד של נתניה, מעריב, 1 ביולי 1957 נתניה - מינויים סותרים, מעריב, 15 בספטמבר 1960 שלמה יהושע, נכשל נסיונה של המועצה הדתית בנתניה להדיח את רב העיר, חרות, 18 בספטמבר 1960 ר' בנימין לוטמאן ז"ל, הצופה, 27 במאי 1962 הוכנסו ספרי תורה להיכל "ישיבת ראדין" שבנתניה, הצופה, 20 בדצמבר 1965 חולקו עיטורים ליקירי נתניה, דבר, 28 במאי 1976
מפרץ ניוארק

מפרץ ניוארק (באנגלית: Newark Bay) הוא מפרץ בארצות הברית, המצוי בשפך נהר פאסאיק ונהר הקנסאק אל מפרץ ניו יורק העליון, בין המדינות ניו ג'רזי וניו יורק. המפרץ מתמלא במי גאות הים, ומקושר אל האוקיינוס האטלנטי באמצעות קיל ואן קול (מצר ים ואן קול) המחבר את המפרץ למפרץ ניו יורק, וכן באמצעות ארתור קיל (מצר ים ארתור) המחבר את המפרץ למפרץ רריטאן. על גדת המפרץ נמצא נמל ניוארק אליזבת מארין; ממערב למפרץ נמצאות הערים ניוארק ואליזבת, ובמזרחו הערים באיון וג'רזי סיטי שבניו ג'רזי. בדרומו של המפרץ נמצאים סטטן איילנד והאי שוטרז המהווים את רובע סטטן איילנד של העיר ניו יורק. עומקו של המפרץ מאפשר מעבר מכליות סוחר בו. גשר מפרץ ניוארק עובר מעל המפרץ ומקשר את שתי גדותיו. מדיה וקבצים בנושא מפרץ ניוארק בוויקישיתוף
וילם II

וילם II טילבורך (בהולנדית: Willem II Tilburg) היא קבוצת כדורגל מהעיר טילבורך שבהולנד. המועדון הוקם ב-12 באוגוסט 1896 כ"טילבורכיה" וב-12 בינואר 1898 שונה שם המועדון ל"וילם II" על שמו של המלך וילם השני. המועדון משחק את משחקיו הביתיים באצטדיון המלך וילם השני, שנקרא גם הוא על שמו של המלך. האצטדיון מכיל 14,700 מקומות. ליגת העל ההולנדית 3 1916, 1952, 1955 סגנות 1 1999 הגביע ההולנדי: 2 1944, 1963 סגנות 2 2005, 2019 מדיה וקבצים בנושא וילם II בוויקישיתוף אתר האינטרנט הרשמי של וילם II וילם II, ברשת החברתית פייסבוק וילם II, ברשת החברתית אקס (טוויטר) וילם II, ברשת החברתית אינסטגרם וילם II, ברשת החברתית טיקטוק וילם II, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא הולנד. אתם מוזמנים לתרום לוויקיפדיה ולהרחיב אותו.
קורנפלד

קורנפלד הוא שם משפחה ממקור גרמני, שמשמעו שדה דגנים. האם התכוונתם ל... גרטרוד קורנפלד – טניסאית עבר ישראלית ז'יגמונד קורנפלד – בנקאי הונגרי-יהודי עופר קורנפלד – יזם היי-טק ופעיל פוליטי ישראלי שפרה קורנפלד – מנחת טלוויזיה, שדרנית רדיו, בעלת טור, תסריטאית וסופרת ישראלית
דוידסון

דוידסון או דייווידסון או דוידזון (וגם: דוִדזון), הוא שם משפחה, שמשמעותו "בן דָוִד" האם התכוונתם ל... אישים ששם משפחתם דוידסון או דייווידסון או דוידזון אברם דוידסון – סופר מדע בדיוני יהודי אמריקאי בועז דוידזון – קולנוען בני דוידזון – רופא ישראלי, מנהל מרכז רפואי אסף הרופא גיא דוידסון – קצין וטייס בחיל האוויר הישראלי ג'ו דייווידסון – שחקן אוסטרלי ג'יי דוידסון – שחקן קולנוע בריטי דונלד דייווידסון – פילוסוף אמריקאי וורן דייווידסון – פוליטיקאי אמריקאי ז'אק דוידסון – שחמטאי יהודי-הולנדי חיים דוידזון – רבה של ורשה יהודה בן-דוד (דוידזון) - איש צבא ודיפלומט ישראלי יעקב הנס דוידסון – סופר גרמני ישראל דוידזון – חוקר הפיוט העברי, פרופסור בבית המדרש לרבנים בניו יורק לורי דייווידסון – שחקן בריטי מאיר דודזון – אמן ואיש צבא ומשטרה ישראלי גן דודזון – גן וגלריה של פסלי פסיפס של מאיר דודזון סימון דוידסון – חבר כנסת מטעם מפלגת יש עתיד פיט דייווידסון – שחקן אמריקאי פיליפ דייווידסון – אדמירל אמריקאי רות דייווידסון – פוליטיקאית סקוטית שונות מחלת דווידסון – הפרעה גנטית וכרונית נדירה של המעי הדק מכון דוידסון לחינוך מדעי – הזרוע החינוכית של מכון ויצמן למדע מכללת דייווידסון – מכללה פרטית בצפון קרוליינה דודסון
פוקה (פירושונים)

האם התכוונתם ל... פּוּקָה – יצור שמקורו בפולקלור הוולשי פּוּקָה (זיכיון) (אנ') - זיכיון מדיה דרום קוריאני פּוּקָה (סדרת אנימציה) – סדרה מונפשת קנדית המבוססת על הדמות פוקה פּוּקָה פּוּקָה – אטול בפולינזיה פוֹקָה (כלב ים) (Phoca) - סוג של כלבי ים פוֹקֵה-ווּלף – חברה גרמנית לייצור מטוסים אישים ז'אן פוּקֶה – צייר ומאייר צרפתי ניקולא פוּקֶה – מדינאי צרפתי פוקו (פירושונים) פיקה (פירושונים)
יקב 3 גפנים

יקב 3 גפנים או יקב שלוש גפנים הוא יקב בוטיק ישראלי, שנוסד בשנת 2003 במושב רמות נפתלי בגליל העליון, על ידי עינת ויוסי בן ברק. חצר היקב משקיפה על עמק קֶדֶש התנ"כי, הר החרמון ורמת הגולן. כל יינות היקב מופקים משטחי כרמים בבעלותם של בני הזוג בן ברק. גידול הגפנים, הבציר, הכנת היין והביקבוק מתבצעים באופן ידני, בשיתוף משפחה וחברים. היין מיוצר בשיטות מסורתיות, תוך מתן תשומת לב לכל מיכל תסיסה וחבית יישון. מדי שנה מופקים ביקב כ-5,000 בקבוקים. יינות יקב 3 גפנים זכו במספר פרסים בשנות קיום היקב. היקב מקיים טעימות לקהל. הכרם הוותיק ביותר של היקב נקרא "כרם השזיף", והוא ניטע בשנת 2000. בכרם זה גדלים כיום ענבי קברנה סוביניון ומרלו, ומהם נבצרו היינות הראשונים של היקב. בשנת 2003 ניטע בעמק קֶדֶש כרם נוסף, שקיבל את השם "כרם מֵס". כרם מֵס ממוקם בשוליו הצפוניים הגבוהים של העמק, על קרקע קלה, מדרונית ומנוקזת היטב. תנאי הקרקע והאקלים מהווים שילוב ייחודי לגידול גפנים. הגפנים בכרם זה משמשות לייצור יינות היקב וכוללות את זני הפטיט ורדו, קברנה סוביניון, קברנה פרנק, ברברה, סירה, מלבק וויונייה. יוסי בן ברק משמש ככורם וכיינן היקב. בן ברק הוא בוגר מגמת הייננות במכללה האקדמית תל חי. ככורם הוא אחראי לטיפול אישי באשכולות הענבים לפני הבציר. הבציר נעשה בשלב לא מאוחר של הבשלת הענבים, כדי לקבל יין בעל גוף בינוני, שלהשקפתו של בן ברק מתאים יותר לשתייה באקלים המקומי. היינות מתיישנים בחביות עץ אלון חדשות וישנות. לדברי בן ברק, הוא אינו שואף לייצר את אותו היין פעמיים, אלא לגוון את טעמי היינות משנה לשנה. ביקב מיוצרים יינות זניים וכן יינות מִמְסך (בלנד). המופקים משמונה זנים שונים: קברנה סוביניון, מרלו, ברברה, סירה, ויונייה, פטי ורדו, קברנה פרנק ומלבק. בשלוש שנות הפעילות הראשונות (2003-2005) יוצרו ביקב היינות הזנים קברנה סוביניון ומרלו. בשנים שלאחר מכן יוצרו ביקב גם יינות ממסך על בסיס קברנה סוביניון, מרלו וסירה. בשנת 2010 נבצר לראשונה כרם מֵס ומאז מגיעים היינות מכרם זה. בין היינות המופקים ביקב: ויונייה: היין הלבן היחידי המיוצר מענבים לבנים מעמק קֶדֶש. ברברה: יין זני מענב בעל טעם בלתי שגרתי, שרק לאחרונה נחשפים חובבי היין המקומיים לאיכויותיו. מלבק: יין זני המופק מכרם הנטוע בחצר היקב ובכרם מֵס. קברנה סוביניון: יין זני המופק מכרם מֵס ומעוד שני כרמים באזור. כמו כן מיוצרים יינות מִמְסך (בלנדים) מעירובים שונים של 4-6 זני ענבים, ביניהם "עמק קֶדֶש", "קרן נפתלי" ו"נֶבי יושע". יקב 3 גפנים זכה במספר מדליות במסגרת תחרויות TERRAVINO (תחרות יין בינלאומית המתקיימת בישראל), ביניהן מדליית Double Gold וכן מדליית Champion Category שניתנו לקברנה סוביניון 2003. היקב הוכתר בתור יקב ביתי הטוב ביותר לשנת 2013 בתחרות הבינלאומית TERRAVINO אשר מייצר עד 1,000 בקבוקים עבור היין ויונייה 2012. יקב 3 גפנים, ברשת החברתית פייסבוק יקב שלוש גפנים, באתר "איש הענבים", 15 ביוני 2020 יקב שלוש גפנים, באתר "איש הענבים", 15 ביוני 2020 TERRAVINO 2013
קווין (פירושונים)

האם התכוונתם ל... קווין – להקת רוק בריטית דיירי קווין – רשת של גלידריות וחנויות לממכר מזון מהיר קווין (מחוז) – מחוז ברפובליקה של אוגנדה קווין (עיר) – עיר הבירה של קווין (מחוז) אישים ווילארד ואן אורמאן קווין – מחשובי הפילוסופים והלוגיקנים האמריקאים במאה ה-20 אוליבר קווין – "החץ הירוק", דמות בדיונית המופיעה בחוברות קומיקס בהוצאת DC קומיקס אנתוני קווין – שחקן מקסיקני אמריקאי ג'וזף קווין – שחקן בריטי הארלי קווין – דמות בדיונית של נבלת-על המופיעה בחוברות הקומיקס באטמן אלרי קווין – שם עט של שני סופרים אמריקאים, בני דודים דניאל קווין – סופר אמריקאי פרנצ'סקו קווין – שחקן אמריקאי כריסטין קווין – פוליטיקאית אמריקאית איילין קווין – שחקנית אמריקאית ג'יימס קווין – אתלט אמריקאי
אלמוג אולשטיין

אלמוג אולשטיין (נולד ב-16 באוגוסט 1993), הוא אלוף ישראל ושיאן ישראל בשחייה. בעל שתי מדליות מהמכביה, מהן אחת זהב. אולשטיין שוחה בקבוצת הפועל ירושלים. התאמן בפנימיית המחוננים בשחייה במכון וינגייט בהדרכתם של לאוניד קאופמן ומורן רבינוביץ' ומאוחר יותר בנבחרת השחייה של אוניבריסטת נורת'ווסטרן בארצות הברית. באליפות ישראל בשחייה, שנערכה בשנת 2011 זכה אולשטיין במדליית זהב במשחה ל-50 מטר חופשי בתוצאה של 23.12 שניות, לפני נמרוד שפירא בר אור מירושלים רבתי (23.15 שניות) ויהב שחף חברו לקבוצה (23.38 שניות). בשלב חצי הגמר, הוא קבע שיא אישי חדש של 23.08 שניות. נוסף לכך, הוא סיים במקום שישי במשחה ל-100 מטר פרפר בתוצאה של 57.07 שניות, במקום עשירי במשחה ל-100 מטר חופשי בתוצאה של 52.04 שניות ובמקום 14 במשחה ל-50 מטר פרפר בתוצאה של 26.13 שניות. באליפות ישראל בשחייה שנערכה בשנת 2012 זכה אולשטיין במדליית כסף במשחה ל-50 מטר חופשי בתוצאה של 23.09 שניות, אחרי יהב שחף (23.03 שניות) ולפני גיא ברנע (23.25 שניות). נוסף לכך, הוא סיים פעמיים במקום רביעי, במשחה ל-100 מטר חופשי בתוצאה של 51.71 שניות ובמשחה ל-50 מטר פרפר בשיא אישי חדש של 25.25 שניות. כשחיין רביעי במשחה שליחים 4x50 מטר מעורב הוא קבע ב"זינוק שליחים" תוצאה של 22.38 שניות. בתחרויות השחייה של המכביה ה-19 שנערכו בסוף יולי 2013 זכה אולשטיין בשתי מדליות זהב וארד. מדליית זהב, במשחה שליחים 4x100 מטר חופשי ביחד עם דוד גמבורג, לירן קונובלוב ונמרוד שפירא בר אור בשיא ישראלי חדש של 3:21.44 דקות (השיא הנוכחי). מדליית ארד, במשחה ל-50 מטר חופשי בשיא אישי חדש של 22.83 שניות, אחרי גארט ובר-גייל מארצות הברית שקבע שיא מכביה ושיא ישראלי בינלאומי חדש של 22.12 שניות, שיפור לשיאיו של ג'ייסון ליזאק מארצות הברית (22.19 שניות) ויהב שחף שקבע שיא ישראלי חדש של 22.68 שניות. נוסף לכך הוא סיים במקום חמישי בשמחה ל-100 מר חופשי בתוצאה של 51.26 שניות, בשלב המוקדמות הוא קבע תוצאה של 51.16 שניות. שבועיים לאחר מכן, באליפות ישראל בשחייה הוא זכה במדליית ארד במשחה ל-50 מטר חזה בתוצאה של 22.88 שניות, אחרי יהב שחף (22.71 שניות) ואור סבטייה (22.86 שניות). נוסף לכך, הוא סיים במקום רביעי במשחה ל-50 מטר פרפר בתוצאה של 24.90 שניות, בשלב חצי הגמר הוא קבע שיא אישי חדש של 24.77 שניות ועלה מהמקום הראשון, במקום שביעי במשחה ל-100 מטר חופשי בתוצאה של 51.59 שניות ובמקום שמיני במשחה ל-50 מטר חזה בתוצאה של 30.14 שניות, בשלב חצי הגמר הוא קבע שיא אישי חדש של 29.47 שניות. באליפות ישראל בשחייה שנערכה באוגוסט 2014 זכה אולשטיין בשתי מדליות, כסף וארד. מדליית כסף, במשחה ל-50 מטר חופשי, בשיא אישי חדש של 22.62 שניות, טוב מהשיא הישראלי של יהב שחף (22.68 שניות), אחרי אור סבטייה שקבע שיא ישראלי חדש של 22.54 שניות ולפני ושחף (22.70 שניות). מדליית ארד, במשחה ל-50 מטר פרפר בתוצאה של 24.59 שניות, אחרי נמרוד שפירא בר אור (24.52 שניות) וגיא ברנע (24.56 שניות). נוסף לכך, הוא סיים פעמיים במקום שישי, במשחה ל-100 מטר חופשי בתוצאה של 51.10 שניות ובמשחה ל-50 מטר חזה בתוצאה של 29.44 שניות. בשלב חצי הגמר הוא קבע תוצאה של 29.23 שניות ועלה מהמקום הרביעי. כשחיין רביעי במשחה שליחים 4x50 מטר מעורב הוא קבע ב"זינוק שליחים" תוצאה של 22.16 שניות. באליפות אירופה שנערכה בברלין גרמניה באוגוסט 2014 סיים אולשטיין במקום 28 במשחה ל-50 מטר חופשי בתוצאה של 22.99 שניות, במקום 30 במשחה ל-50 מטר פרפר בתוצאה של 24.42 שניות ובמקום 62 במשחה ל-100 מטר חופשי בתוצאה של 51.40 שניות. אלמוג אולשטיין, באתר Swimrankings (באנגלית) אלמוג אושלטיין בדף קבוצת הפועל ירושלים
דודסון

האם התכוונתם ל... איידן דודסון – אגיפטולוג אנגלי איל דודסון – היסטוריון ישראלי אהוד דודסון – רופא ישראלי פיטר דודסון – פלאונטולוג אמריקאי שרה פקסטון בול דודסון – ציירת אמריקאית דוידסון
תהילים צ"ד

אֵל נְקָמוֹת, הוא פרק צ"ד בספר תהילים (פרק צ"ג במיספור של תרגום השבעים). המזמור פותח במילים אלה, אך לא מציין את שם המשורר. המזמור נפתח בקריאה לה', לנקום באויבים המתנכלים לישראל. לאחר מכן פונה המשורר לאותם חלקים בעם שאיבדו את ביטחונם בה', הוא מוכיח אותם על כך, אך מיד מעודד אותם בדברי נחמה. בסיום מביא המשורר דברי הודיה אישיים על הנסים שנעשו לו. נוהגים לומר מזמור זה בשיר של יום רביעי, לקראת סיום תפילת שחרית בכל יום רביעי. כדי שלא לסיים במילות פורענות, הוסיפו בקצת קהילות לשיר של יום רביעי, את שלושת הפסוקים הראשונים שבמזמור הבא אחריו בפרק צ"ה בספר תהלים. בספרי סגולות הומלצה קריאת הפרק כמועילה לאדם להיפטר מאויבים המעיקים עליו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אל נקמות ה' - ניגון שהולחן על ידי ר' שלום ברוכשטאט לרגל יום הולדתו של הרבי מליובאויטש. אל נקמות ה' - גלעד פוטולסקי ופרחי שלהבת, באלבום אודה השם. אם אמרתי - אודי דוידי באלבום אחכה לו יחד עם להקת הלב והמעיין ונאור כרמי. אם אמרתי - הרב שלמה קרליבך. אם אמרתי - לחן של ר' משה גולדמן בביצוע של מיכאל שניצלר באלבום א אידישע שמחה. גרסת כיסוי גם באלבום לנצח של מחנה שלווה. אם אמרתי - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11. מדיה וקבצים בנושא תהילים צ"ד בוויקישיתוף אברהם ישראל שריר, א-ל נקמות הופיע (מתוך הספר 'פני שבת נקבלה' - הוצאת ארז ה'תשס"ג), דעת - לימודי יהדות ורוח, מכללת יעקב הרצוג בקצת קהילות אשכנז, לא נוהגים להוסיף פסוקים אלו, ויש שמוסיפים רק את פסוק הראשון, עיינו סדר עבודת ישראל, רעדלהיים תרכ"ח, עמ' 151. יש שנתנו נימוק נוסף להוספת פסוקים אלו כדי להזכיר את השבת המתקרבת על ידי אמירת "לכו נרננה" המתחיל את קבלת שבת. כמובן, נימוק זה אפשרי רק בתקופה מאוחרת אחרי שנתקבל אמירת קבלת שבת, ושייך רק בקהילות שאומרות לכו נרננה בקבלת שבת (לעומת הקהילות שמתחילות קבלת שבת רק במזמור לדוד). להאזנה. אל נקמות ה', גלעד פוטולסקי, פרחי שלהבת, אודה השם, באתר יוטיוב. אם אמרתי אם אמרתי, ר' שלמה קרליבך באתר יוטיוב. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
טרי מור

טרי מור (באנגלית: Terry Moore; ‏ נולדה ב-7 בינואר 1929) היא שחקנית אמריקאית, מועמדת פרס אוסקר לשחקנית המשנה הטובה ביותר לשנת 1952 על הופעתה בסרט "שובי שבא הקטנה". מור נולדה בשם הלן לואלה קופורד בעיר גלנדייל שבקליפורניה. היא גדלה במשפחה מורמונית בלוס אנג'לס. בצעירותה מור דגמנה לפני ששיחקה לראשונה כשחקנית קולנוע בסרטים "אורות הגז", "בנה של לייסי" ו"השטן על גלגלים" תחת השמות הלן קופורד וג'יין פורד. בשנת 1948 שינתה את שם הבמה שלה לטרי מור ועבדה במספר תחנות רדיו. מור פרצה לתודעה בזכות השתתפותה בשוברי קופות כמו "ג'ו יאנג האימתני" בתפקיד ג'יל יאנג, "שובי שבא הקטנה" בתפקיד הסטודנטית הצעירה מרי באקהולדר עליו הייתה מור מועמדת פרס אוסקר לשחקנית המשנה הטובה ביותר לשנת 1952 ו"פייטון פלייס" של מארק רובסון בתור בטי אנדרסון. בשנות ה-50 שיחקה מור עבור במאים נחשבים כמו ג'ין נגולסקו בעיבוד הקולנועי לספר "אבא ארך רגליים" בתפקיד לינדה אשתו של המיליונר ג'רביס פנדלטון (פרד אסטר) ואיליה קאזאן בסרטו "איש על חבל מתוח" בתפקיד תרזה בתו של בעל הקרקס קארל קרניק (פרדריק מארץ'). ב-1957 שיחקה בסרט ברנדין לצידו של פט בון. בנוסף שיחקה מור בסרט ההרפתקאות "מתחת לשונית 12 מייל" לצידו של רוברט ואגנר איתו היא הופיעה בסרט המלחמה הקרה של ריצ'רד פליישר "בין גן עדן לגיהנום". לאחר תקופת השיא שלה כשחקנית החליטה מור לפרוש ממשחק באופן חלקי ושיחקה רק בסרטי בי מובי כמו "מעבר לסיפון" לצידו של אדם סנדלר בהופעת הבכורה שלו, "פרחחי בברלי הילס" (סרט אותו כתבה והפיקה) ו"מסע אחרון".לצד קריירת המשחק שלה מור הייתה גם מצוות מפיקי תוכנית הריאלטי "America's Funniest Home Videos". בשנת 1994 קיבלה מור כוכב על שמה בשדרת הכוכבים של הוליווד. בשנת 2014 השתתפה מור כשחקנית אורחת בסדרת הדרמה "בלש אמיתי". למור היו חמש מערכות נישואין במהלך חייה: בעלה הראשון של מור היה כוכב הפוטבול זוכה גביע הייזמן גלן דייוויס לו היא נישאה בשנת 1951 למשך שנה אחת עד שנפרדו. בשנת 1956 נישאה ליוג'ין מקרארת', הנישואים החזיקו מעמד שלוש שנים. את שני ילדיה ובהם השחקן גרנט קרמר הביאה מור לעולם ביחד עם בעלה השלישי סטיוארט קרמר לו הייתה נשואה במשך כ-13 שנה עד שהתגרשו. בשנת 1994 התחתנה מור פעם נוספת, עם ג'רי ריברס ונשארה נשואה לו עד למותו בשנת 2001. מור הייתה גם זוגתו של מפיק הסרטים הנודע האוורד יוז, היא עזרה וייעצה רבות לכוכב הקולנוע לאונרדו דה קפריו בהכנותיו לתפקיד הווארד יוז בסרט "הטייס". אורות הגז (1944) בנה של לאסי (1945) השטן על גלגלים (1947) חזרתו של אוקטובר (1948) ג'ו יאנג האימתני (1949) רופרט הגדול (1950) הדוור היחף (1951) שניים מאותו סוג (1951) שובי שבא הקטנה (1952) מתחת לשונית 12 מייל (1953) איש על חבל מתוח (1953) אבא ארך רגליים (1955) המלך של רובי החייבר (1953) בין גן עדן לגיהנום (1956) ברנדין (1957) פייטון פלייס (1957) רומנו של טוראי (1959) הטל צל ארוך (1959) וייקו (1966) אדם ושמו דאגר (1967) ממד מוות (1978) ללכת מעבר לסיפון (1989) פרחחי בברלי הילס (1989) חברים אמריקאים (1989) אמריקה דרומית (1995) הזדמנויות נוספות (1998) סופר ג'ו יאנג (1998) מסע אחרון (1999) הטבע הדומם (2007) איימי בכלוב (2015) Silent Life: The Story of the Lady in Black‏ (2023) מדיה וקבצים בנושא טרי מור בוויקישיתוף אתר האינטרנט הרשמי של טרי מור טרי מור, במסד הנתונים הקולנועיים IMDb (באנגלית) טרי מור, באתר AllMovie (באנגלית) טרי מור, במסד הנתונים הקולנועיים KinoPoisk (ברוסית)
נתן דוד רבינוביץ' (שידלובצה)

רבי נתן דוד רבינוביץ' משידלובצה (תשרי תקע"ד, 1813 – ז' בחשוון תרכ"ו, 1866), היה אדמו"ר מבית פשיסחה, נכדו של "היהודי הקדוש". היה אדמו"ר בולט בפולין, ורבים מצאצאיו כיהנו באדמו"רות. מבנו יצאה שושלת ביאלה. נולד בפשיסחא לרבי ירחמיאל רבינוביץ', שכיהן כאדמו"ר בעיר. נישא לדבורה פערל בת הרב שמואל ושליצקי. היה תלמידו של רבי ישכר בער מראדושיץ, תלמידם של "החוזה מלובלין" ו"היהודי הקדוש". לאחר פטירת אביו, החל לכהן באדמו"רות בשידלובצה. הנהגתו הייתה בדרך אביו ולא בדרך פשיסחא, היה מקפיד על תפילה בזמנה והיה נוהג בפרישות ובקדושה גדולה, בעיקר הייתה הקפדתו במסירות נפש על טבילה במקווה אפילו אם יצרך לשבור קרח בשביל כך. נודע כבעל מופת גדול. גם בימי אדמו"רותו נסע אל רבותיו, וכך נסע גם אל השרף ממוגלניצא, רבי מאיר מפרמישלאן, רבי ישראל מרוז'ין, השר שלום מבעלזא ועוד. במיוחד היה דבק בשנותיו האחרונות ברבי חיים מצאנז והיה נוסע אליו פעמיים בשנה. חלק מחסידי רבו מרדושיץ פנו אליו לאחר פטירתו. רבי יצחק מאיר מגור אמר עליו: "רבי נתן דוד משידלובצה הוא כתר שם טוב". נפטר ונקבר בשידלובצא. קברו היה למוקד עלייה לרגל. בין תלמידיו היו רבי ירחמיאל מאוסטרובצה - בנו של רבי יהודה לייביש פסח מליפסק וממלא מקומו בליפסק, ולאחר מכן באוסטרובצה ורבי משה רויגנפיש - רבה של טומשוב. אחריו כיהנו בניו: רבי צמח ברוך בשידלובצה, רבי פינחס בקינצק, רבי שרגא יאיר בביאלברזיג ורבי יצחק יעקב בביאלא. חתנו (בזיווג ראשון) של רבי נתן דוד היה רבי אפרים טאוב מקוזמיר. דברי תורתו כונסו בספרים "תפארת אבות", "ישרי לב", "תפארת בנים", "סיפורי חסידים" על המועדים וכן בקונטרס "זר זהב" שבסוף ספר "ארן עדת" (דברי תורתו של בנו רבי שרגא יאיר). בתורתו, חוץ מן הסגנון המאפיין של אביו רבי ירחמיאל הכוללת שילובים מתורת פשיסחא הנוקבת ותורת חסידות פולין העממית, נמצאים גם מוטיבים מתורתם של רבותיו מרדושיץ, מוגלניצא, צאנז ורוז'ין[דרוש מקור]. רבי צמח ברוך רבי פינחס רבי שרגא יאיר רבי יצחק יעקב בתו נישאה לרבי אפרים טאוב מקוזמיר. יצחק אלפסי, החסידות מדור לדור, ירושלים תשנ"ה יצחק אלפסי, תורת החסידות, ירושלים תש"ע, כרך שלישי עמ' 216,15,14,13,12,6,5 דוד הלחמי, רבי נתן דוד רבינוביץ משידלובצה, חכמי ישראל, תל אביב תשי"ח, חלק א', עמ' ש', באתר אוצר החכמה (צפייה מוגבלת למנויים) נתן דוד בן ירחמיאל רבינוביץ (1814-1865), משידלובצה, דף שער בספרייה הלאומית תורת החסידות מאת יצחק אלפסי כרך שלישי, עמ' 5. מאיר עיני הגולה, אות תקצ"ח.
סודאן (פירושונים)

האם התכוונתם ל... מקומות: סודאן (רשמית, הרפובליקה של סודאן) – מדינה בצפון-מזרח אפריקה עם מוצא לים האדום דרום סודאן – מדינה ללא מוצא לים במזרח אפריקה, שקיבלה עצמאות מסודאן ב-2011 הממשל האוטונומי של דרום סודאן – ישות מדינית זמנית (ממשל אוטונומי בעבר), במזרח יבשת אפריקה, בין השנים 2005–2010 סודאן האנגלו-מצרית (السودان الإنجليزي المصري) – קונדומיניום (שלטון משותף) אנגלו-מצרי נומינלי בשטחי סודאן ודרום סודאן של ימינו בשנים 1899–1956 (בפועל מושבה בריטית) (לחצו לצפייה במפה ) סודאן (חבל ארץ) (بلاد السودان) – אזור גאוגרפי באפריקה, דרומית לסאהל (לחצו לצפייה במפת סאהל  ; הגובל מצדו במדבר סהרה מצפון) המשתרע מחופי האוקיינוס האטלנטי במערב ועד הרמה האתיופית במזרח וחוצה את סנגל, דרום מאלי, בורקינה פאסו, דרום ניז'ר, צפון ניגריה, דרום צ'אד וסודאן סודאן הצרפתית – שמה של מושבה צרפתית בשטח הנוכחי של מאלי; נכללה בפדרציה של מערב אפריקה הצרפתית (לחצו לצפייה במפת מערב אפריקה הצרפתית מ-1936 הכוללת את סודאן הצרפתית ) סודאן (טקסס) – עיר קטנה בטקסס שבארצות הברית (לחצו לצפייה במיקומה של סודאן בטקסס ) אחר: סודאן (פיגמנט צביעה) סודאן (סרט) – סרט דרמה-היסטורי אמריקני משנת 1945 המגולל עלילה שמתרחשת במצרים העתיקה בתקופת הפרעה חאפרו כל הערכים המכילים את "סודאן" בשמם